(44 ) 



faissant compte se trouver demain en court de France. Je Tay conduict 

 quelque demye lieue hors cesle ville et, entre aultres devises, m'a bien 

 expressément prié faire ces * très humbles recommandations à la bonne 

 grâce de Vostre M*^, et que icelle n'a serviteur plus deslibéré ny affec- 

 tionné à luy rendre obéissance et faire service que luy, me faissant prom- 

 mectre de ainsy l'escripre à Vostre Majesté, à laquelle je supplie en toute 

 humyllité avoir pour agréable ce que sy souvent luy escriptz, car c'est 

 pour faire mon debvoir. 



Sire, je supplie le créateur vous donner, en sancté et prospérité, très 

 bonne et longue vie. 



De Mons, le viii« de novembre, à x heures du soir. 



Vostre très humble et très obéissant subgect et serviteur. 



Philippes de Croy. 

 A l'Empereur. 



XIII 



Le duc d'Arscfiot à l'empereur. 



13 novembre 1544. 



Original, inédit. — Archives du royaume de Belgique, 

 liasse 25 de l'audience. 



Sire, la Royne, vostre sœur, demeura hyer à Quiévraing pour quelque 

 peu de rhume quy l'a tenu. Touttesfois, elle sera ce jourd'huy à Vallen- 

 ciennes et se porte gracieussement. J'entends qu'elle a envoie vissite (sic) ^ 

 vostre Majesté et la Royne de Hongrie, dont aurez peu entendre de ses 

 nouvelles. 



Le Roy très chrestien luy a envoie ung gentilhomme nommé Liramont 

 pour la visiter et est jà de rethour, et luy mande qu'elle fera toute dili- 

 gence de l'aler trouver, mais il me semble que le temps n'est commo- 

 dieux pour faire grande jornée. 



* Sic pour ses. 

 « Visiter. 



